**Doložka zlučiteľnosti**

**návrhu právneho predpisu s právom Európskej únie**

1. **Navrhovateľ právneho predpisu:** Ministerstvo životného prostredia Slovenskej republiky
2. **Názov návrhu právneho predpisu:** Nariadenie vlády Slovenskej republiky, ktorým sa ustanovuje národný zoznam území európskeho významu
3. **Predmet návrhu právneho predpisu je upravený v práve Európskej únie:**
4. v primárnom práve
* Čl. 191 až 193 Zmluvy o fungovaní Európskej únie v platnom znení.
1. v sekundárnom práve
* smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv.2) v platnom znení (ďalej len „smernica o biotopoch v platnom znení“)
* gestor: Ministerstvo životného prostredia Slovenskej republiky

*Povinnosť predložiť národný zoznam území európskeho významu je určená čl. 3.1, 3.2, 4.1 a 4.2 smernice o biotopoch v platnom znení v spojení s prílohou III smernice o biotopoch v platnom znení.*

* vykonávacie rozhodnutie Komisie (EÚ) 2023/243 z 26. januára 2023, ktorým sa prijíma šestnásta aktualizácia zoznamu lokalít s európskym významom v alpskom biogeografickom regióne (Ú. v. EÚ L 36, 7.2.2023)

gestor: Ministerstvo životného prostredia Slovenskej republiky

* vykonávacie rozhodnutie Komisie (EÚ) 2023/239 z 26. januára 2023, ktorým sa prijíma štrnásta aktualizácia zoznamu lokalít s európskym významom v panónskom biogeografickom regióne (Ú. v. EÚ L 36, 7.2.2023)

gestor: Ministerstvo životného prostredia Slovenskej republiky

* vykonávacie rozhodnutie Komisie 2011/484/EÚ z 11. júla 2011 o formáte poskytovania informácií o lokalitách sústavy Natura 2000 (Ú. v. EÚ L 198, 30.7.2011)

gestor: Ministerstvo životného prostredia Slovenskej republiky

1. je obsiahnutá v judikatúre Súdneho dvora Európskej únie

K povinnosti podľa článku 4 ods. 1 smernice o biotopoch v platnom znení predložiť zoznam navrhovaných území európskeho významu uviedol Súdny dvor Európskej únie vo veci C-71/99 (bod 27), že:

|  |
| --- |
|  *„(...) s cieľom vypracovať návrh zoznamu lokalít s európskym významom, na základe ktorého by bolo možné vytvoriť súvislú európsku ekologickú sústavu osobitných chránených území, musí mať Komisia k dispozícii vyčerpávajúci zoznam lokalít s ekologickým významom na vnútroštátnej úrovni, ktorý je relevantný z hľadiska cieľa smernice, ktorým je ochrana prirodzených biotopov a voľne žijúcich živočíchov a rastlín. Na tento účel sa uvedený zoznam vypracováva na základe kritérií stanovených v prílohe III (etapa 1)“.*Súdny dvor Európskej únie vyhlásil vo veci C-371/98, že:*„Pri správnej konštrukcii článku 4 ods. 1 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín členský štát nemôže brať do úvahy ekonomické, sociálne a kultúrne požiadavky, resp. regionálne a miestne charakteristiky, ako sa uvádza v článku 2 ods. 3 uvedenej smernice, pri výbere a definovaní hraníc lokalít, ktoré sa majú navrhnúť Komisii ako spôsobilé na identifikáciu ako lokality európskeho významu.“* Súdny dvor Európskej únie vo veci C-67/99 poznamenal, že:*„(...) v prípade Írska odmietol námietku ťažkostí vnútroštátneho charakteru spojených s potrebou konsenzu širokej verejnosti, respektíve s nutnosťou zapojenia verejnosti do diskusie o výbere vhodných území.“*Vo veci nesúladu s článkom 4 ods. 1 smernice o biotopoch v platnom znení bolo vydaných množstvo rozhodnutí Súdneho dvora Európskej únie, ako napríklad v prípadoch: C-340/10 Európska komisia v. Cyprus, C-535/07 Európska komisia v. Rakúsko, C-441/03 Európska komisia v. Holandsko, C-98/03 Európska komisia v. Nemecko, C-220/99 Európska komisia v. Francúzsko a ďalšie. |

1. **Záväzky Slovenskej republiky vo vzťahu k Európskej únii:**

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení

Lehota je určená v súlade s čl. 4 ods. 4 smernice o biotopoch v platnom znení, podľa ktorého po schválení lokality európskeho významu označí členský štát túto lokalitu ako osobitne chránené územie najneskôr do šiestich rokov.

b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

Odôvodnené stanovisko C(2022)216 final v súlade s článkom 258 Zmluvy o fungovaní Európskej únie v konaní o porušení zmlúv č. 2019/2141 týkajúce sa nesplnenia povinnosti vyplývajúcej z článku 4 ods. 4 a článku 6 ods. 1 smernice o biotopoch v platnom znení ; Mimoriadne vydanie Ú. v. EÚ, kap. 15/zv. 2) - Európska komisia okrem nedostatočného označovania lokalít európskeho významu Slovenskej republike vytýka nestanovenie podrobných cieľov ochrany špecifických pre jednotlivé lokality európskeho významu, ako aj nezavedenie potrebných ochranných opatrení zodpovedajúcich ekologickým požiadavkám jednotlivých typov prirodzených biotopov a druhov európskeho významu; predkladaný návrh nariadenia reflektuje predovšetkým výhradu uvedenú v odôvodnenom stanovisku vo vzťahu k označovaniu území európskeho významu za osobitne chránené územia; schválením nariadenia vlády dôjde k odstráneniu tejto výhrady pre všetky ÚEV; výhrada týkajúca sa nestanovenia podrobných cieľov ochrany a nezavedenia potrebných ochranných opatrení bude odstránená schválením programov starostlivosti o chránené územia, resp. aktualizáciou zásad starostlivosti o biotopy európskeho významu a biotopy druhov európskeho významu v územiach európskeho významu.

Odôvodnené stanovisko C(2019)4701 final podľa čl. 258 Zmluvy o fungovaní Európskej únie v konaní o porušení zmlúv č. 2016/2091 z dôvodu nedodržania článku 3 ods. 2 a článku 4 ods. 1 smernice o biotopoch v platnom znení; predkladaný návrh nariadenia reflektuje na uvedené konanie, nakoľko návrh nariadenia vlády obsahuje aj lokality schválené uznesením vlády Slovenskej republiky č. 454 z 13. júla 2022, ktoré boli do národného zoznam ÚEV doplnené v záujme dosiahnutia dostatočnosti národného zoznamu pre biotopy a druhy identifikované Európskou komisiou. Ministerstvo životného prostredia Slovenskej republiky pri príprave materiálu zohľadnilo aj 9 odporúčaní Európskej komisie z 27. septembra 2023 týkajúcich sa spresnenia predmetov ochrany v niektorých ÚEV.

c) Smernica o biotopoch v platnom znení je prebratá

* zákonom č. 543/2002 Z. z. o ochrane prírody a krajiny v znení neskorších predpisov,
* zákonom č. 274/2009 Z. z. o poľovníctve a o zmene a doplnení niektorých zákonov v znení neskorších predpisov,
* zákonom č. 355/2019 Z. z., ktorým sa mení a dopĺňa zákon č. 326/2005 Z. z. o lesoch v znení neskorších predpisov a o zmene a doplnení zákona č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov,
* nariadením vlády Slovenskej republiky č. 6/2016 Z. z., ktorým sa vyhlasuje prírodná rezervácia Borsukov vrch,
* nariadením vlády Slovenskej republiky č. 69/2016 Z. z., ktorým sa vyhlasuje Národný park Slovenský raj, jeho zóny a ochranné pásmo,
* nariadením vlády Slovenskej republiky č. 159/2020 Z. z., ktorým sa vyhlasuje chránený areál Nesvadské piesky,
* nariadením vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm,
* nariadením vlády Slovenskej republiky č. 161/2020 Z. z., ktorým sa vyhlasuje chránený areál Bradlo,
* nariadením vlády Slovenskej republiky č. 162/2020 Z. z., ktorým sa vyhlasuje chránený areál Mostová,
* nariadením vlády Slovenskej republiky č. 163/2020 Z. z., ktorým sa vyhlasuje chránený areál Vinište,
	+ nariadením vlády Slovenskej republiky č. 234/2020 Z. z., ktorým sa vyhlasuje prírodná rezervácia Rydošová,
	+ nariadením vlády Slovenskej republiky č. 237/2020 Z. z., ktorým sa vyhlasuje prírodná rezervácia Vihorlatský prales a jej ochranné pásmo,
* nariadením vlády Slovenskej republiky č. 244/2020 Z. z., ktorým sa vyhlasuje chránený areál Marcelovské piesky,
* nariadením vlády Slovenskej republiky č. 245/2020 Z. z., ktorým sa vyhlasuje chránený areál Síky,
* nariadením vlády Slovenskej republiky č. 246/2020 Z. z., ktorým sa vyhlasuje chránený areál Kameninske slaniská,
* nariadením vlády Slovenskej republiky č. 247/2020 Z. z., ktorým sa vyhlasuje chránený areál Čenkov,
* nariadením vlády Slovenskej republiky č. 248/2020 Z. z., ktorým sa vyhlasuje chránený areál Panské lúky,
* nariadením vlády Slovenskej republiky č. 33/2021 Z. z., ktorým sa vyhlasuje chránený areál Devínske jazero,
* nariadením vlády Slovenskej republiky č. 34/2021 Z. z., ktorým sa vyhlasuje chránený areál Ostrovné lúčky,
* nariadením vlády Slovenskej republiky č. 35/2021 Z. z., ktorým sa vyhlasuje chránený areál Široká,
* nariadením vlády Slovenskej republiky č. 36/2021 Z. z., ktorým sa vyhlasuje chránený areál Čachtické Karpaty,
* nariadením vlády Slovenskej republiky č. 193/2021 Z. z., ktorým sa vyhlasuje chránený areál Hradná dolina,
* nariadením vlády Slovenskej republiky č. 194/2021 Z. z., ktorým sa vyhlasuje chránený areál Kulháň,
* nariadením vlády Slovenskej republiky č. 195/2021 Z. z., ktorým sa vyhlasuje prírodná rezervácia Záhradská,
* nariadením vlády Slovenskej republiky č. 196/2021 Z. z., ktorým sa vyhlasuje prírodná pamiatka Brezovská dolina,
* nariadením vlády Slovenskej republiky č. 197/2021 Z. z., ktorým sa vyhlasuje chránený areál Rimava,
* nariadením vlády Slovenskej republiky č. 198/2021 Z. z., ktorým sa vyhlasuje chránený areál Temešská skala,
	+ nariadením vlády Slovenskej republiky č. 289/2021 Z. z., ktorým sa vyhlasuje prírodná rezervácia Brezové,
	+ nariadením vlády Slovenskej republiky č. 290/2021 Z. z., ktorým sa vyhlasuje prírodná rezervácia Pokoradzské jazierka,
	+ nariadením vlády Slovenskej republiky č. 291/2021 Z. z., ktorým sa vyhlasuje národná prírodná rezervácia Plavno,
	+ nariadením vlády Slovenskej republiky č. 292/2021 Z. z., ktorým sa vyhlasuje chránený areál Laborec,
	+ nariadením vlády Slovenskej republiky č. 293/2021 Z. z., ktorým sa vyhlasuje chránený areál Horný tok Výravy,
	+ nariadením vlády Slovenskej republiky č. 294/2021 Z. z., ktorým sa vyhlasuje chránený areál Horný tok Chotčianky,
	+ nariadením vlády Slovenskej republiky č. 334/2021 Z. z., ktorým sa vyhlasuje prírodná rezervácia Veľký Bukovec a jej ochranné pásmo,
* nariadením vlády Slovenskej republiky č. 427/2021 Z. z., ktorým sa vyhlasujú niektoré prírodné rezervácie ako Pralesy Slovenska,
* nariadením vlády Slovenskej republiky č. 19/2022 Z. z., ktorým sa vyhlasuje prírodná rezervácia Vydrica a jej ochranné pásmo,
* nariadením vlády Slovenskej republiky č. 278/2022 Z. z., ktorým sa vyhlasuje Národný park Muránska planina, jeho zóny a ochranné pásmo,
* nariadením vlády Slovenskej republiky č. 125/2023 Z. z., ktorým sa vyhlasuje chránený areál Pramenná oblasť Rimavy,
* nariadením vlády Slovenskej republiky č. 126/2023 Z. z., ktorým sa vyhlasuje chránený areál Tisovský kras,
* nariadením vlády Slovenskej republiky č. 127/2023 Z. z., ktorým sa vyhlasuje prírodná rezervácia Homoľa,
* nariadením vlády Slovenskej republiky č. 375/2023 Z. z., ktorým sa vyhlasuje prírodná rezervácia Devínska Kobyla,
* nariadením vlády Slovenskej republiky č. 380/2023 Z. z., ktorým sa vyhlasuje chránený areál Stolica,
* nariadením vlády Slovenskej republiky č. 386/2023 Z. z., ktorým sa vyhlasuje Národný park Slovenský kras, jeho zóny a ochranné pásmo,
* vyhláškou Ministerstva pôdohospodárstva Slovenskej republiky č. 344/2009 Z. z., ktorou sa vykonáva zákon o poľovníctve v znení neskorších predpisov,
* vyhláškou Ministerstva životného prostredia Slovenskej republiky č. 170/2021 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov,
* výnosom Ministerstva životného prostredia Slovenskej republiky zo 14. júla 2004 č. 3/2004–5.1, ktorým sa vydáva národný zoznam území európskeho významu (oznámenie č. 450/2004 Z. z.) v znení opatrenia č. 1/2017 (oznámenie č. 353/2017 Z. z.) a opatrenia č. 1/2018 (oznámenie č. 47/2018 Z. z.).
1. **Návrh právneho predpisu je zlučiteľný s právom Európskej únie:**

Úplne.